Na podlagi 61. člena Zakona o lokalni samoupravi (Uradni list RS. št. 94/07-UPB2, 76/08, 79/09, 51/10, 40/12-ZUJF, 14/15-ZUUJFO, 11/18-ZSPDSLS-1, 30/18, 61/2020 – ZIUZEOP-A in 80/2020 – ZIUOOPE), ), ter na podlagi statuta Mestne občine Maribor (Medobčinski uradni vestnik, št. 10/11, 8/14, 12/19 in 4/22), statuta Občine Duplek (Medobčinski uradni vestnik Štajerske in Koroške regije, št. 17/07, Uradno glasilo slovenskih občin, št. 15/10,32/11,24/15 in 20/2023), statuta Občina Hoče - Slivnica (Uradno glasilo slovenskih občin, št. 61/2018 in 27/2020), statuta Občine Lenart (Medobčinski uradni vestnik, št. 14/2010, 8/2011 in 31/2017), statuta Občine Lovrenc na Pohorju (Uradno glasilo slovenskih občin, št. 59/2017), statuta Občine Miklavž na Dravskem polju (Medobčinski uradni vestnik, št. 24/2015, 16/2017, 11/2021), statuta Občine Rače-Fram (Medobčinski uradni vestnik, št. 27/2011 in 5/2015), statuta Občine Ruše (Uradno glasilo slovenskih občin, št. 23/2018), statuta Občine Starše (Medobčinski uradni vestnik, št. 1/2017 – UPB1 in 35/2017), statuta Občine Sveta Ana (Medobčinski uradni vestnik, št. 8/2019), statuta Občine Šentilj (Medobčinski uradni vestnik, št. 3/2021), statuta Občine Sv. Jurij v Slov. goricah (Medobčinski uradni vestnik, št. 26/2018 – uradno prečiščeno besedilo) in statuta Občine Trnovska vas (Uradni vestnik občine Trnovska vas, št. 5/2018)

so

Mestni svet Mestne občine Maribor na \_\_. seji dne \_\_,

Občinski svet Občine Duplek na \_\_. seji dne \_\_,

Občinski svet Občine Hoče-Slivnica na \_\_. seji dne \_\_,

Občinski svet Občine Lenart na \_\_. seji dne \_\_,

Občinski svet Občine Lovrenc na Pohorju na \_\_. seji dne \_\_,

Občinski svet Občine Miklavž na Dravskem polju na \_\_. seji dne \_\_,

Občinski svet Občine Rače-Fram na \_\_. seji dne \_\_,

Občinski svet Občine Ruše na \_\_. seji dne \_\_,

Občinski svet Občine Starše na \_\_. seji dne \_\_,

Občinski svet Občine Sveta Ana na \_\_. seji dne \_\_,

Občinski svet Občine Šentilj na \_\_. seji dne \_\_,

Občinski svet Občine Sv. Jurij v Slov. goricah na \_\_. seji dne \_\_ in

Občinski svet Občine Trnovska vas na \_\_. seji dne \_\_

sprejeli naslednji,

**ODLOK**

**O USTANOVITVI SVETA USTANOVITELJIC ZA IZVRŠEVANJE USTANOVITELJSKIH PRAVIC**

**V JAVNEM LEKARNIŠKEM ZAVODU MARIBORSKE LEKARNE MARIBOR**

**I. Splošne določbe**

1. **člen**

**(ustanovitev sveta ustanoviteljic)**

(1) S tem odlokom Mestni svet Mestne občine Maribor ter Občinski sveti Občin Duplek, Hoče-Slivnica, Lenart, Lovrenc na Pohorju, Miklavž na Dravskem polju, Rače – Fram, Ruše, Starše, Sveta Ana, Sveti Jurij v Slovenskih goricah, Trnovska vas in Šentilj, ustanovijo svet ustanoviteljic za izvrševanje ustanoviteljskih pravic v Javnem lekarniškem zavodu Mariborske lekarne Maribor (v nadaljevanju: svet ustanoviteljic).

(2) S tem odlokom se določijo:

* naloge sveta ustanoviteljic,
* organizacija dela in način sprejemanja odločitev,
* financiranje in delitev stroškov med občinami.

1. **člen**

**(ime in sedež sveta ustanoviteljic)**

(1) Ime skupnega organa iz prvega odstavka prvega člena tega odloka je Svet ustanoviteljic Javnega lekarniškega zavoda Mariborske lekarne Maribor (v nadaljnjem besedilu: svet ustanoviteljic).

(2) Sedež sveta ustanoviteljic je v Mariboru, Ulica heroja Staneta 1.

1. **člen**

**(namen ustanovitve sveta ustanoviteljic)**

Svet ustanoviteljic se ustanovi z namenom skupnega izvrševanja ustanoviteljskih pravic v razmerju do Javnega lekarniškega zavoda Mariborske lekarne Maribor (v nadaljevanju: javni zavod) in za usklajevanje odločitev občin ustanoviteljic javnega zavoda v zvezi z zagotavljanjem javne lekarniške službe.

**II. Naloge sveta ustanoviteljic**

1. **člen**

**(izvrševanje ustanoviteljskih pravic)**

(1) V okviru izvrševanja ustanoviteljskih pravic v javnem zavodu svet ustanoviteljic opravlja vse naloge, za katere Odlok o ustanovitvi javnega lekarniškega zavoda Mariborske lekarne Maribor določa, da so v pristojnosti ustanoviteljev ter določa višino sejnin članov sveta zavoda.

(2) Svet ustanoviteljic ima tudi druge pristojnosti, ki jih izvršuje v razmerju do javnega zavoda v skladu z zakonom, ustanovitvenim aktom in statutom javnega zavoda.

**III. Način izvrševanja nalog in način odločanja sveta ustanoviteljic**

1. **člen**

**(****način izvrševanja nalog)**

Svet ustanoviteljic izvršuje svoje naloge po tem odloku samostojno, v imenu in za račun občin, ki so ga ustanovile.

**6. člen**

**(sestava Sveta ustanoviteljev)**

(1) Svet ustanoviteljic sestavljajo župani in županje občin ustanoviteljic.

(2) Predsednik sveta ustanoviteljic je vsakokratni župan/županja Mestne občine Maribor.

(3) Svet ustanoviteljic dela na sejah, ki jih sklicuje in vodi predsedujoči sveta ustanoviteljic.

**7. člen**

**(število glasov članov sveta ustanoviteljic)**

Vsak član sveta ustanoviteljic ima toliko glasov, kolikor ima občina ustanoviteljica, ki jo član zastopa, ustanovitvenih deležev, ki so določeni v odloku o ustanovitvi javnega zavoda.

**8. člen**

**(način sprejemanja odločitev)**

Svet ustanoviteljic sprejema odločitve z večino glasov svojih članov, pri čemer morajo za odločitev glasovati najmanj trije (3) člani sveta ustanoviteljic, če ni s tem odlokom drugače določeno.

**9. člen**

**(poročanje Sveta ustanoviteljic o svojem delu)**

(1) Svet ustanoviteljic najmanj enkrat letno poroča mestnemu oziroma občinskim svetom občin ustanoviteljic o svojem delu.

(2) Občinski sveti lahko obravnavajo vprašanja iz pristojnosti sveta ustanoviteljic in zavzamejo do njih svoje stališče.

(3) Pri poročanju in obravnavanju vprašanj iz pristojnosti sveta ustanoviteljic pred mestnim oziroma občinskim svetom predstavlja svet ustanoviteljic tisti njen član, ki je predstavnik posamezne ustanoviteljice v svetu ustanoviteljic.

**IV. Financiranje sveta ustanoviteljic**

**10. člen**

**(sredstva za delo Sveta ustanoviteljic)**

(1) Sredstva za delo sveta ustanoviteljic predstavljajo stroški njegovega poslovanja.

(2) Sredstva za delo sveta ustanoviteljic zagotovijo občine ustanoviteljice v svojih proračunih.

(3) Vsaka občina ustanoviteljica krije stroške za delo sveta ustanoviteljic v višini sorazmernega odstotnega deleža svojih glasov v razmerju do celotnega števila glasov.

**V. Končna določba**

**11. člen**

**(objava in začetek veljavnosti)**

(1)S pričetkom veljavnosti tega odloka preneha veljati Odlok o ustanovitvi skupnega organa za izvrševanje ustanoviteljskih pravic v javnem zavodu Mariborske lekarne (MUV 8/2022 in Uradno glasilo slovenskih občin 21/2022).

(2)Ta odlok se objavi v uradnih glasilih vseh ustanoviteljic.

(3)Ta odlok začne veljati 8 (osmi) dan po zadnji objavi v uradnih glasilih občin ustanoviteljic.

MESTNA OBČINA MARIBOR

Župan

Aleksander SAŠA ARSENOVIČ

OBČINA DUPLEK

Župan

Mitja HORVAT

OBČINA HOČE – SLIVNICA

Župan

Dr. Marko SORŠAK

OBČINA LENART

Župan

Mag. Janez KRAMBERGER

OBČINA LOVRENC NA POHORJU

Župan

Marko RAKOVNIK

OBČINA MIKLAVŽ NA DRAVSKEM POLJU

Župan

Mag. Egon REPNIK

OBČINA RAČE – FRAM

Župan

OBČINA RUŠE

Županja

Urška REPOLUSK

OBČINA STARŠE

Župan

Stanislav GREIFONER

OBČINA SVETA ANA

Župan

Martin BREZNIK

OBČINA SV. JURIJ V SLOV. GORICAH

Župan

Peter ŠKRLEC

OBČINA TRNOVSKA VAS

Župan

Alojz BENKO

OBČINA ŠENTILJ

Župan

Mag. Štefan ŽVAB